

**REPUBLIKA HRVATSKA**

**VARAŽDINSKA ŽUPANIJA**

**OPĆINA VIDOVEC**

**Jedinstveni upravni odjel**

KLASA: 406-06/24-01/03

URBROJ: 2186-10-03/1-24-03

Vidovec, 03. listopada 2024.

Na temelju članka 35. stavka 2. i članka 391. Zakona o vlasništvu i drugim stvarnim pravima („Narodne novine“, broj 91/96, 68/98, 137/99, 22/00, 73/00, 129/00, 114/01, 79/06, 141/06, 146/08, 38/09,153/09, 143/12, 152/14, 81/15 i 94/17), članka 47. Statuta Općine Vidovec („Službeni vjesnik Varaždinske županije“ broj 20/21), te članka 11. Odluke o ponovnom raspisivanju javnog natječaja za prodaju nekretnina u vlasništvu Općine Vidovec putem prikupljanja pisanih ponuda koju je donio općinski načelnik Općine Vidovec dana 03. listopada 2024. godine, KLASA: 406-06/24-01/03, URBROJ: 2186-10-02/1-24-01, raspisuje se sljedeći

**JAVNI NATJEČAJ**

**za prodaju nekretnina u vlasništvu Općine Vidovec**

**I. PREDMET PRODAJE**

Raspisuje se javni natječaj za prodaju nekretnina putem prikupljanja pisanih ponuda.

Predmet javnog natječaja je prodaja nekretnina upisanih u zemljišnoknjižni uložak br. 6256, katastarska općina Cerje Tužno, vlasnički dio 1/1 Općina Vidovec kako slijedi:

1. **k.č.br. 671/3, Ivanečka ulica 61, u naravi:**

* DVORIŠTE…………………………………………………….ukupne površine 1354 m2
* POMOĆNA ZGRADA…………………………………………. .ukupne površine 12 m2
* POMOĆNA ZGRADA………………………………………….. ukupne površine 16 m2
* GOSPODARSKA ZGRADA…………………………………. .ukupne površine 117 m2
* GOSPODARSKA ZGRADA………………………………….. ..ukupne površine 86 m2
* KUĆA…………………………………………………………… ukupne površine 106 m2

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Sveukupne površine: 1691 m2

1. **k.č.br. 671/12, Ivanečka ulica, u naravi:**

* ORANICA……………………………………………………….. ukupne površine 688 m2

1. **k.č.br. 671/13, Ivanečka ulica, u naravi:**

* ORANICA……………………………………………………….. ukupne površine 679 m2

**II. KUPOPRODAJNA CIJENA**

Početna kupoprodajna cijena nekretnina utvrđena je Elaboratom o procijenjenoj vrijednosti nekretnina, ARS 03-24/2024 od 19.03.2024. godine izrađenog od strane tvrtke Arsing d.o.o. iz Varaždina, Fabijanska 23.

Uzimajući u obzir početne kupoprodajne cijene predmetnih nekretnina prikazanih Elaboratom o procijenjenoj vrijednosti, iste se utvrđuju kako slijedi:

1. **k.č.br. 671/3, k.o. Cerje Tužno, Ivanečka ulica 61, u naravi:**

* DVORIŠTE…………………………………………………….ukupne površine 1354 m2
* POMOĆNA ZGRADA…………………………………………. .ukupne površine 12 m2
* POMOĆNA ZGRADA………………………………………….. ukupne površine 16 m2
* GOSPODARSKA ZGRADA…………………………………. .ukupne površine 117 m2
* GOSPODARSKA ZGRADA………………………………….. ..ukupne površine 86 m2
* KUĆA…………………………………………………………… ukupne površine 106 m2

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Sveukupne površine: 1691 m2

**Početna kupoprodajna cijena: 30.000,00 EUR**

1. **k.č.br. 671/12, k.o. Cerje Tužno, Ivanečka ulica, u naravi:**

* ORANICA……………………………………………………….. ukupne površine 688 m2

**Početna kupoprodajna cijena: 9.840,00 EUR**

1. **k.č.br. 671/13, k.o. Cerje Tužno, Ivanečka ulica, u naravi:**

* ORANICA……………………………………………………….. ukupne površine 679 m2

**Početna kupoprodajna cijena: 9.710,00 EUR**

**III. UVJETI**

Pravo sudjelovanja na Javnom natječaju imaju sve fizičke i pravne osobe koje sukladno važećim propisima Republike Hrvatske mogu stjecati vlasništvo nekretnina na području Republike Hrvatske i imaju prebivalište, odnosno sjedište u Republici Hrvatskoj.

Također, pravo podnošenja ponuda imaju i strane fizičke i pravne osobe sukladno odredbama članka 354. do 358. a Zakona o vlasništvu i drugim stvarnim pravima („Narodne novine“, broj 91/96, 68/98, 137/99, 22/00, 73/00, 129/00, 114/01, 79/06, 141/06, 146/08, 38/09,153/09, 143/12, 152/14, 81/15 i 94/17).

Svaki sudionik natječaja dužan je uplatiti jamčevinu u iznosu od 10 % od ukupno određene početne cijene nekretnine, odvojeno za svaku nekretninu te uz ponudu dostaviti potvrdu o plaćenoj jamčevini.

Jamčevina se uplaćuje u korist Općine Vidovec na žiro račun IBAN: HR6323600001848400002, model: HR68, poziv na broj: 9016 – OIB uz naznaku „Jamčevina za sudjelovanje u natječaju“.

Jamčevina se uračunava u kupoprodajnu cijenu, a natjecateljima (ponuditeljima) koji ne uspiju u natječaju (čija ponuda nije najpovoljnija) vratiti će se uplaćena jamčevina u roku od 8 (slovima: osam) dana od dana stupanja na snagu odluke o utvrđivanju najpovoljnijeg natjecatelja (ponuditelja).

Ponuditelj koji odustane od zaključenja kupoprodajnog ugovora nakon što je utvrđen kao najpovoljniji natjecatelj ili koji ne sklopi ugovor o kupoprodaji nekretnine s Općinom Vidovec kao prodavateljem, u predviđenom vremenu, nema pravo na povrat jamčevine.

Za izložene nekretnine na ovom natječaju ne postoji mogućnost zamjene.

Najpovoljnija ponuda je ona ponuda koja ispunjava sve uvjete iz ovog natječaja te kojom se ponudi najviši iznos kupoprodajne cijene.

**IV. SADRŽAJ PONUDE**

Pisana ponuda mora sadržavati sljedeće podatke:

1. ime i prezime, OIB i adresu ponuditelja (fizička osoba), odnosno naziv i sjedište i

OIB ponuditelja (pravna osoba) s naznakom odgovorne osobe,

2. oznaku nekretnine za koju se daje ponuda (oznaku katastarske čestice)

3. iznos ponuđene kupoprodajne cijene izraženu u eurima,

4. broj žiro računa ili tekućeg računa (IBAN) radi eventualnog povrata jamčevine.

*Ponuda mora biti vlastoručno potpisana.*

Uz ponudu ponuditelj prilaže:

• fizičke osobe - dokaz o državljanstvu (preslika domovnice, osobne iskaznice ili putovnice)/ pravne osobe – dokaz o registraciji pravne osobe (izvadak iz sudskog registra) / obrtnici – dokaz o registraciji obrta (preslika obrtnice), ne starije od 30 (slovima: trideset) dana od dana objave natječaja,

• pravne osobe/obrtnici – potvrda Porezne uprave o nepostojanju duga, ne starija od 30 (slovima: trideset) dana od dana objave natječaja,

• dokaz o uplaćenoj jamčevini (10 % od ukupno određene početne cijene nekretnine) – preslika uplatnice / potvrda o izvršenom plaćanju,

• ovlaštenje odnosno punomoć (za ovlaštene predstavnike odnosno punomoćnike),

• dokaz o prvenstvenom pravu iz članka 6. Odluke o ponovnom raspisivanju javnog natječaja za prodaju nekretnina u vlasništvu Općine Vidovec, KLASA: 406-06/24-01/03, URBROJ: 2186-10-02/1-24-01 putem prikupljanja pisanih ponuda (za osobe koje takvo pravo žele ostvariti),

• druge priloge (izjave i sl.) propisane posebnim uvjetima natječaja.

Pisane ponude dostavljaju se u zatvorenoj omotnici preporučeno putem pošte ili neposredno

na urudžbeni zapisnik Općine Vidovec na adresu:

Općina Vidovec

Trg svetog Vida 9,

HR-42205 Vidovec

s naznakom

„Natječaj za prodaju nekretnina – ne otvaraj“

Ponuditelj samostalno određuje način dostave ponude i sam snosi rizik eventualnog gubitka, odnosno nepravovremene dostave ponude.

**Krajnji rok za dostavu ponuda je 24. listopada 2024. godine do 14:00 sati.**

Ponuda koja nije dostavljena na način, u roku ili ne sadržava elemente i priloge propisane ovim natječajem neće se razmatrati.

**Otvaranje ponuda je javno i održat će se dana 31. listopada 2024. godine, u 09,00 sati u prostoriji Općine Vidovec na gore navedenoj adresi.**

Najpovoljnija ponuda je ona koja sadrži najviši iznos ponuđene cijene.

Odluku o izboru najpovoljnijeg ponuditelja donosi općinski načelnik najkasnije u roku od 30 (slovima: trideset) dana od dana zaključenja ovog natječaja.

U slučaju da dva ili više sudionika natječaja ponude istu cijenu, provest će se postupak usmenog nadmetanja između sudionika natječaja po principu veće ponuđene kupoprodajne cijene.

Jedinstveni upravni odjel Općine Vidovec će svim ponuditeljima dostaviti dopis s preslikom Odluke načelnika o prihvaćanju najpovoljnije ponude u roku od 15 dana od dana donošenja Odluke načelnika.

U roku od 8 (osam) dana od prijema navedene Odluke ponuditelji imaju pravo na prigovor na Odluku općinskog načelnika, ali samo na dio natječaja koji se odnosi na nekretninu za koju su dostavili ponudu. Ako ponuditelj dostavi prigovor istekom navedenog roka, prigovor će se odbaciti te se uopće neće razmatrati.

**V. OSTALE ODREDBE**

Općina Vidovec će s ponuditeljem čija je ponuda utvrđena kao najpovoljnija sklopiti Ugovor o kupoprodaji u roku od 15 dana od dana kada je primio Odluku općinskog načelnika o prihvaćanju najpovoljnije ponude. U navedenom slučaju uplaćena jamčevina se uračunava u kupoprodajnu cijenu.

Ponuditelj koji odustane od zaključenja kupoprodajnog ugovora nakon što je utvrđen kao najpovoljniji natjecatelj ili koji ne sklopi ugovor o kupoprodaji nekretnine s Općinom Vidovec kao prodavateljem, u predviđenom vremenu, nema pravo na povrat jamčevine.

Najpovoljniji ponuditelj obvezan je u roku od 7 dana od dana sklapanja Ugovora o kupoprodaji uplatiti na račun Općine Vidovec **jednokratno – cjelokupni iznos kupoprodajne cijene.**

U protivnom, Općina Vidovec si u svojstvu prodavatelja pridržava pravo raskinuti ugovor kada kupac zakasni s plaćanjem kupoprodajne cijene uz zadržavanje iznosa uplaćene jamčevine.

Upis prava vlasništva na kupljenim nekretninama kupac može ishoditi temeljem Ugovora o kupoprodaji nekretnine i tabularne isprave Općine Vidovec o isplati kupoprodajne cijene u cijelosti.

Općina Vidovec će tabularnu ispravu potrebnu za upis prava vlasništva kupcu izdati u roku od 5 (slovima: pet) dana nakon isplate kupoprodajne cijene.

U kupoprodajnu cijenu nije uračunat porez na promet nekretnina te istog, kao i sve druge troškove prijenosa nekretnina u vlasništvo kupca (prijenos prava u zemljišnim knjigama, ovjere potpisa i slično) snosi kupac.

Općina Vidovec će dopustiti kupcu ulazak u posjed kupljenih nekretnina odmah po isplati utvrđene kupoprodajne cijene.

Svaka dostavljena ponuda koja se odnosi na kupnju nekretnine izložene na prodaju putem ovog javnog natječaja ima se smatrati valjanom ukoliko sadrži sve tražene podatke i potrebnu dokumentaciju te ukoliko je pravovremeno dostavljena.

Sve nerazumljive, nepotpune te nepravovremene ponude uključujući i ponude u kojima je iznos ponuđene kupoprodajne cijene niži od određenog u početnoj cijeni te ponude bez dokaza o uplaćenoj jamčevini smatrat će se nevažećima te se neće niti razmatrati.

Sudionici javnog natječaja mogu izvršiti uvid u nekretnine koje su predmetom ovog javnog natječaja, uz prethodnu najavu i dogovor sa Jedinstvenim upravnim odjelom Općine Vidovec putem sljedećeg broja telefona: 042/741-201, radnim danom u razdoblju od 9:00 do 14:00 h.

Općina Vidovec kao prodavatelj pridržava pravo poništiti ovaj javni natječaj, ne prihvatiti niti jednu ponudu, odnosno odustati od sklapanja Ugovora o kupoprodaji bez obrazloženja pri čemu ne snosi nikakvu odgovornost prema sudionicima natječaja, niti snosi troškove sudjelovanja u javnom natječaju.

U slučaju poništavanja natječaja, obveza je Općine Vidovec u svojstvu prodavatelja vratiti sudionicima uplaćene jamčevine u cijelosti.

Podnošenjem ponude za kupnju nekretnina koje su predmet ovog javnog natječaja ima se smatrati da su sudionici natječaja dali privolu Općini Vidovec za prikupljanje, obradu i korištenje njihovih osobnih podataka, a sukladno odredbama Uredbe (EU) 2016/679 Europskog parlamenta i Vijeća od 27. travnja 2016. o zaštiti pojedinaca u vezi s obradom osobnih podataka i o slobodnom kretanju takvih podataka.

Sve dodatne upute i detalji vezani uz nekretnine koje su predmet prodaje pojašnjeni su i opisani u Odluci o ponovnom raspisivanju javnog natječaja za prodaju nekretnina u vlasništvu Općine Vidovec putem prikupljanja pisanih ponuda, KLASA: 406-06/24-01/03, URBROJ: 2186-10-02/1-24-01 od 03. listopada 2024. godine, stoga se svi potencijalni ponuditelji upućuju da prije podnošenja ponude prouče navedenu Odluku koja se objavljuje na isti način kao i ovaj Javni natječaj.

Jedinstveni upravni odjel